163 
fortykket i Spidsen (ved g). Det indtager samme Stilling 
som det fjerdeyngste, men dets opstigende Stængel er lige- 
som den ved det foregaaende Ledstykke uudviklet, endnu 
indesluttet i det ene Blad (b') og har desuden netop kun 
begyndt at krumme sig opefter; den danner tilligemed det 
yngste Ledstykke (a) Rodstokkens tokløftede opadbøiede 
Spids. 
At Spidsen har denne opadbøiede Retning forstaaes nu 
let af det Foregaaende: det er den opstigende Stængel, som 
ved sin Bestræbelse efter at krumme sig opefter drager den 
paa dette Stadium svagere Rodstok med sig. Saasnart Ud- 
viklingen er skreden videre frem, og navnlig saasnart Rod- 
stokkens yngste Ledstykke har faaet tilstrækkelig Styrke til 
at hævde sin Tilbøielighed til at voxe i horizontal Retning, 
gjenoprettes det normale Forhold, som finder Sted paa den 
ældre Deel af Rodstokken : den i Begyndelsen opadkrummede 
Deel af Ledstykket retter sig, efterhaanden som den bliver 
ældre, næsten lige ud, medens den nydannede yngste Spids 
nu indtager den opadbøiede Stilling. 
Af det her Anførte vil man ogsaa kunne indsee Grunden 
til, at de enkelte Ledstykker have en S-formet Krumning, og 
Rodstokken i det Hele som Følge deraf en bølget-bugtet 
Form. Krumningen, der, som Fig. 1 viser, bestaaer deri, at 
Basis og Spidsen af Ledstykket er bøiet opad, medens Midten 
er krummet nedefter, er nemlig Resultatet af den stadige 
Kamp, der finder Sted mellem det opadstræbende Blomster- 
skaft og den fremadstræbende Rodstok; Krumningen gaaer 
opefter eller nedefter, alt eftersom det første eller den sidste 
havde Overmagten paa den Tid, da den paagjældende Deel 
af Ledstykket var i sin Vorden. Den bølgede Form lader 
sig iøvrigt, som rimeligt er, tydeligst iagttage paa de yngste 
Ledstykker; jo ældre Ledstykkerne blive, desto mere ud- 
jævnes deres Bugter og ere senere ofte ikke mere til at paavise. 
Det maa endnu bemærkes, at den glatte jævne Beskaf- 
fenhed, som Rodstokkens Overflade oprindeligt har, i Reglen 
vedligeholder sig temmelig længe efter at den brune Farve 
har udbredt sig over hele Overfladen. Med Alderen blive 
11* 
